Andrew Wakefield

Andrew Jeremy Wakefield (født 1956) er en britisk tidligere kirurg og forsker. Han ble fratatt autorisasjonen som lege i 2010.Andrew Wakefield struck off register by General Medical Council

Wakefield er mest kjent for sin forfalskede forskning på sammenhengen mellom MMR-vaksine og autisme.Forfalsket sammenheng mellom vaksine og autisme VG I 1998 publiserte han en studie som viste en klar sammenheng, og dette skapte sterk skepsis til vaksine i Storbritannia. Skepsisen spredte seg også til mange andre land, deriblant Norge.Norske småbarnsforeldre lurt av vaksinebløff NRK

Til tross for at ingen andre forskere lyktes i å replikere studien, ble ikke svindelen avdekket før i 2004 da journalisten Brian Deer undersøkte saken. Han avdekket at Wakefield hadde forfalsket den, og at han også hadde økonomiske motiver for å gjøre dette.Revealed: Wakefield's secret first MMR patent claims "safer measles vaccine" briandeer.com

Wakefield innrømmet siden å ha forfalsket testresultater som skulle mistenkeliggjøre vaksiner.

Han ble i 2010 fratatt retten til å praktisere som lege i Storbritannia.

Som følge av Wakefields forskningsjuks har forekomsten av meslinger steget markant i Storbritannia, noe som har ført til alvorlig sykdom og død for enkelte barn som ikke var blitt vaksinerte.Study Linking Vaccines to Autism Is “Fraudulent” Time Healthland Lignende tendenser har man sett internasjonalt, og i Sør-Afrika har den irrasjonelle frykten for MMR-vaksinen ført til flere hundre dødsfall blant barn som har fått meslinger.South Africa: Measles outbreak spreading IRIN Africa

Til tross for avsløringene har Wakefield mange tilhengere verden over, og skepsisen mot MMR-vaksinen er fortsatt utbredt.Meslingevaksine fører ikke til autisme Morgenbladet Blant dem som har støttet Wakefields hypotese om en sammenheng mellom vaksiner og autisme er Donald Trump.Antivaxers supported President-Elect Donald Trump. Now they want him to satisfy their demands. ScienceBlogs

Den norske antroposofen Trond Skaftnesmo har i boken Folkefiende prøvd å tilbakevise anklagene mot Wakefield og mener at han er utsatt for et politisk komplott.Bokomtale: Folkefiender - om sannhetens pris og vitenskapens sjel  Norske Naturterapeuters Hovedorganisasjon

I 2020 utga Brian Deer boken The Doctor Who Fooled the World (Legen som forledet verden) hvor han avslørte hvordan en av Wakefields nærmeste medarbeidere hadde forsynt ham med innsideinformasjon om Wakefield og hans antivaksine-bevegelse.

 Referanser 

 Eksterne lenker 


Kategori:Britiske leger
Kategori:Britiske forskere
Kategori:Forskningsjuks
Kategori:Britiske vaksinemotstandere
Kategori:personer fra distriktet Windsor and Maidenhead